PTT เร่งหาข้อเท็จจริง “โรลส์-รอยซ์” ติดสินบน
PTT เร่งหาข้อเท็จจริง "โรลส์-รอยซ์" ติดสินบน
20 ม.ค. 2560

PTT ตั้งคณะกรรมการสืบสวนข้อเท็จจริง กรณีมีข่าวรับสินบน “โรลส์-รอยซ์” เตรียมรายงานต่อคณะกรรมการบริษัทภายใน 30 วัน
นายเทวินทร์ วงศ์วานิช ประธานเจ้าหน้าที่บริหารและกรรมการผู้จัดการใหญ่ บริษัทปตท.จำกัด (มหาชน) หรือ PTT เปิดเผยว่า ตามที่มีกระแสข่าวว่า บริษัท โรลส์-รอยซ์ ผู้ผลิตเครื่องยนต์สำหรับอากาศยานและเครื่องจักรสำหรับอุตสาหกรรมรายใหญ่ของประเทศอังกฤษ ได้เกี่ยวข้องกับการจ่ายเงินสินบนให้แก่เจ้าหน้าที่ของบริษัทพลังงานของรัฐในหลายประเทศ รวมถึงประเทศไทยในช่วงปี 2543-2556 (ค.ศ.2000-2013) นั้น
ขณะนี้ ปตท.ได้ตั้งคณะกรรมการสืบสวนข้อเท็จจริงการจัดซื้อจัดจ้างในโครงการต่างๆ ที่มีการใช้เครื่องยนต์ของบริษัท โรลส์-รอยซ์ ในช่วงเวลาดังกล่าว เพื่อรายงานต่อคณะกรรมการบริษัทภายใน 30 วัน
ทั้งนี้ ปตท.ขอยืนยันที่จะดำเนินการในเรื่องนี้อย่างจริงจังและเร่งด่วน เพื่อให้เกิดความชัดเจนและโปร่งใส ภายใต้หลักธรรมาภิบาลของการกำกับดูแลกิจการที่ดี ทั้งนี้ จะรายงานความคืบหน้าเป็นระยะต่อไป